cyanic-selkie/wikianc huggingface dataset:
Abdulkarim Qasim
Elämä
Qasim oli syntyisin Bagdadista. Isä oli sunniarabi ja äiti kurdi. Perhe oli vähävarainen ja sotilasakatemia tarjosi mahdollisuuden sosiaaliseen nousuun. Quasim nousi monarkiaa vastustaneiden "vapaiden upseerien" -ryhmittymän johtoon. Heinäkuussa 1958 Qasim ja kumppanit käyttivät hyväkseen joukkojen siirtoja tuodakseen uskolliset joukkonsa Bagdadiin ja syrjäyttivät ja murhasivat sekä kuningas Faisal II:n että lähes kaikki hallitsijasuvun jäsenet. 14. heinäkuuta maa julistettiin tasavallaksi.
Qasim nimitettiin pää- ja puolustusministeriksi ja eversti Abdulsalam Arifin varapääministeriksi ja sisäministeriksi. Maaliskuussa 1959 Irak vetäytyi Bagdadin sopimuksesta ja solmi läheiset suhteet Neuvostoliiton kanssa. Tästä johtien Qasim joutui länsimaiden silmätikuksi. Viimeiset brittijoukot vetäyvät al-Habbaniyyan tukikohdasta 30. toukokuuta 1959. Quasim piti Neuvostoliittoa lähinnä ase- ja talousavun antajana, hän ei pitänyt kommunismista eikä pitänyt Neuvostoliiton talousjärjestelmää onnistuneena.
Väliaikainen perustuslaki julisti kaikki kansalaiset tasa-arvoisiksi lain edessä. Hallitus vapautti poliittiset vangit ja vuosien 1943–1945 kurdien kansannousussa vangitut. Lisäksi maassa järjestettiin Egyptin mallin mukainen maareformi. Vuoden 1958 lopulla tehtiin laki, joki koski 3000 suurinta maanomistajaa, jotka omistivat ylipuolet Irakin viljelymaasta. Heidän maitaan jaettiin tilattomille ja pientilallisille. Laki jätti suurmaanomistajille mahdollisuuden valita luovutettavan maan ja heille maksettiin valtion varoista korvaus. Täten uudistus ei ollut niin radikaali kuin miltä se aluksi kuulosti. Lisäksi uudistus ei juurikaan auttanut maata eniten tarvinneita tilattomia, maita meni uuden hallinnon myötäilijöille. Monet uskonoppineet, niin sunnilaiset kuin shiatkin, vastustivat maareformia.
Myrsine semiserrata
Myrsine semiserrata on myrsikkien (Myrsine) sukuun kuuluva kasvilaji. Se on ainavihanta pensas ja sen korkeus on neljä metriä. Sitä tavataan Himalajalla ja Itä-Aasiassa ja sitä esiintyy metsissä, vuorten rinteillä ja maantien reunoilla. Se menestyy kosteassa maassa, mutta maan on hyvä olla hyvin vettä läpäisevä. Kasvia käytetään puutarhakasvina.
Abdulkarim Qasim
Elämä
Vuonna 1961 99,5 % Iraq Petroleum Companyn toimilupa-alueista siirrettiin valtiolle. Tätä pidettiin viimeisenä iskuna brittien vallalle Irakissa. Irak oli aktiivinen perustettaessa öljynviejämaiden organisaatioita, OPECia.
Kommunistipuolue sallittiin aluksi, mutta kiellettiin taas seuraavana vuonna. Samoin kävi vapaille ammattiliitoille: ne laillistettiin vuoden 1959 tammikuussa, mutta ne otettiin pian valtion hallintaan. Hallintoa tukemaan perustettiin sekä nuoriso- että naisjärjestöt.
Qasimin poliittinen kanta jäi epäselväksi, mutta hän käytti populistista retoriikkaa, jota toteutti takavarikoimalla rikkaimpien monarkistien omaisuuden. Köyhimmille rakennettiin edullisia asuntoja Bagdadin vallankumouskaupunkiin.
Ulkopoliittisesti Qasim vaati Kuwaitin sekä Iranille menetetyn Khūzestānin palautusta Irakille. Nasserin johtamaan Yhdistyneeseen arabitasavaltaan hän ei ollut valmis liittymään. Kiivaimmat arabinationalistit olivat tähän tyytymättömiä ja Qasimia vastaan tehtiin epäonnistunut murhayritys 1959. Tekijät olivat baathisteja ja mukana oli myös muuan Saddam Hussein (q.v.) Tämä johti kotimaisen opposition kukistamiseen ja jonkinlaisen henkilökultin kehittämiseen.
Viisivuotisen valtakautensa aikana aluksi vaatimattomasta Quasimista kehittyi diktaattori, joka järjesti etukäteen huolellisesti järjestettyjä massatapahtumia joissa kansalaiset ilmaisivat tukeaan ja suosiotaan johtajalleen. Hän keskitti aina vain enemmän valtaa itselleen ja ryhtyi valvomaan lähes kaikkia yhteiskunnallisia alueita. Työtovereilleen hän kertoi edustavansa Irakia henkilönä ja täyttävänsä hänelle annettua pyhitettyä tehtävää. Lopulta hän johti valtiota yksinvaltaisemmin ja kovemmin ottein kuin ne, joita hän oli ryhtynyt vastustamaan.
Myös taiteilijat saivat huomata että heillä oli Qasimin uudessa tasavallassa vähemmän ilmaisun vapautta kuin monarkiassa. Kirjailijoita uhattiin vankeudella, jos eivät suostu sensuuriin. Myös muiden taiteenalojen toimijoiden piti ottaa vastaan uuden hallinnon isällinen ohjaus. Keskustelua siitä, millainen uusi Irak voisi olla, ei sallittu. Moni taiteilija muutti ulkomaille.
Abdulsalam Arif syöksi viimein Qasimin vallasta baathistien tuella 1963 ja surmautti hänet. Maalla oli huonot suhteet ulkovaltojen kanssa eikä kaappauksesta seurannut suurempaa kansainvälistä reaktiota.
Qasim jätti maalleen vaikean perinnön. Hänen kautensa alkoi verisellä vallankaappauksella ja hän itse sai surmansa uuden vallankaappauksen aikana. Tuli käytänne, että hallinnon voi vaihtaa vallankaappauksella. Vallankaappaukset eivät kuitenkaan retoriikasta huolimatta saaneet koskaan aikaan syvällisiä yhteiskunnallisia muutoksia.
Hereford (nautarotu)
Hereford on laajalle levinnyt alun perin Herefordshiren kreivikunnassa Englannissa jalostettu lihakarjarotu. Herefordshiren kreivikunnan ravintorikkaat laitumet mahdollistivat nautarodun kasvattamisen. 1800-luvulla nautarodulla oli neljä erilaista kuviota. Nykyään herefordin naudalla on vain yksi värikuvio. Se on sarvellinen ja sen värityksessä esiintyvät ruskean eri sävyt. Pää, rinta ja vatsanalus ovat valkoiset. Rotu soveltuu erityisesti laajoille laitumille, jonka takia se on levinnyt Yhdysvaltain länsiosiin, Argentiinaan ja Australiaan. Vuonna 2022 herefordnautoja oli lähes kymmenen miljoonaa ja nautoja kasvatettiin 120 maassa. Lehmä painaa aikuisena noin 600 kilogrammaa ja sonni 900 kilogrammaa.
Herefordrodun alkujuuri juontaa roomalaisen Britannian aikoihin. Nautarodusta on historiallisia mainintoja 1500-luvulta lähtien. Nautarodun suosio kasvoi 1700- ja 1800-luvun taitteessa. Englantilaista Richard Tomkinsia pidetään karjarodun perustajana. Herefordrodun taival Suomessa alkoi vuonna 1961, kun ensimmäiset herefordeläimet tuotiin Norjasta Toivo T. Pohjolan tilalle Harjavaltaan. 1960-luvun edetessä herefordeja ryhdyttiin kasvattamaan muillakin tiloilla, ja 1970-luvun aikana Suomeen tuotiin jo yli 500 herefordeläintä. Suomessa tehtyjen selvitysten mukaan rodun lisäkasvu on keskitasoa, karkearehun käyttö erinomainen, saavuttaa teuraskypsyyden alhaisessa iässä, helposti rasvoittuva ja lihanlaatu keskitasoa suhteessa muihin lihakarjarotuihin. Sillä on hyvät poikimaominaisuudet ja vasikkakuolleisuus jää vähäiseksi.
The World Hereford Council, Englannissa toimiva Hereford Cattle Society ja Suomen Hereford ry edistävät karjarodun jalostusta ja jakavat ajankohtaista tietoa karjarodusta. Vuonna 1878 perustettu Hereford Cattle Society on maailman vanhin herefordyhdistys, jonka suojelijaksi tuli Britannian kuningatar Viktoria. Suomen Hereford ry perustettiin vuonna 1979.
Sprinttiuinnin Euroopan-mestaruuskilpailut 1992
Sprinttiuinnin Euroopan-mestaruuskilpailut järjestettiin vuonna 1992 toisen kerran. Kilpailut pidettiin Espoossa Espoonlahden uimahallissa 21.–22. marraskuuta. Kilpailujen järjestäjänä toimi Euroopan uimaliitto LEN.
Mitalitaulukko
Isäntämaa
Pentagon
Pentagon on Yhdysvaltain puolustusministeriön hallintorakennus, joka sijaitsee Virginian osavaltiossa lähellä liittovaltion pääkaupunkia Washington DC:tä.
Pentagonin rakentamista johti sittemmin Manhattan-projektissa kuuluisaksi tullut insinöörikenraalimajuri Leslie Groves. Sijaintipaikaksi presidentti Franklin D. Roosevelt valitsi useista vaihtoehdoista entisen Washington-Hooverin lentokentän alueen. Rakennustyöt käynnistettiin 11. syyskuuta 1941.
Rakennus on saanut nimensä viisikulmaisen muotonsa (pentagoni eli viisikulmio) mukaan. Pentagonissa on viisi sisäkkäistä viisikulmion muotoista rakennusta ja se on jaettu viiteen osastoon niin, että rakennuksen kulma on osastojen välinen raja. Pentagon otettiin käyttöön 15. tammikuuta 1943, ja se on 26 000 työntekijällään maailman suurin konttorirakennus. Rakennuskokonaisuuden jokaisen ulkosivun pituus on noin 300 metriä.
Pentagonia vastaan tehtiin 11. syyskuuta 2001 terrori-isku, jossa kuoli 184 ihmistä. Rakennukseen iskeytyi American Airlinesin lennolla 77 kaapattu kone. Rakennus kärsi pahoja vaurioita, mutta ei tuhoutunut toisin kuin World Trade Centerin kaksoistornit New Yorkissa.
thumb|left|Pentagon, 431 m (vaaleansininen), verrattuna [[RMS Queen Mary 2|RMS Queen Mary 2, 345 m (vaaleanpunainen), USS Enterprise, 342 m (keltainen), Hindenburg, 245 m (vihreä), Yamato, 263 m (tummansininen), Empire State Building, 443 m (harmaa) ja Knock Nevis -supertankkeri, 458 m (punainen).]]
Kaikkien aikojen parhaat – Aattelepa ite
Kaikkien aikojen parhaat – Aattelepa ite on Jope Ruonansuun kahden CD:n kokoelma-albumi, joka julkaistiin 4. marraskuuta 2009. Kokoelma sisältää pääosin Ruonansuun tunnetuimpia ja 2000-luvun levytyksiä, mutta myös vähemmän tunnettuja sekä vanhempia kappaleita.
Etiäppäin
Etiäppäin on Lapinlahden Lintujen järjestyksessään 14. studioalbumi. Levyn paras sijoitus Suomen virallisella albumilistalla oli sija 36.
Nimen keksi Matti Jaaranen.
ECross
200px|right|eCrossin logo
eCross on vuosina 2002–2009 järjestetty maastojuoksukilpailu. Kilpailu järjestettiin sunnuntaina syys-lokakuussa Espoon Leppävaarassa. Vuonna 2007 tapahtumaan osallistui noin 1500 juoksijaa ja kuntoilijaa. Kilpailun järjestivät urheiluseurat Sjundeå IF ja Espoon Suunta sekä ammattikorkeakoulu Sydväst Espoosta ja Espoon kaupunki.
eCrossin päämatka oli 18 kilometrin juoksu. 18 kilometrin lisäksi eCrossiin kuului 7 kilometrin kuntosarja sekä juniori- ja veteraanisarjoja. Suurin osa osallistujista oli kuntoilijoita.
eCross järjestettiin ensimmäistä kertaa vuonna 2002. Silloin kilpailuun osallistui noin 600 juoksijaa. Osallistujamäärä kasvoi voimakkaasti viisi ensimmäistä vuotta.
eCross oli Lidingöloppetin suomalainen yhteistyökilpailu.
Mafia (EP)
Mafia on italialaisen teknisen death metalin yhtyeen Fleshgod Apocalypsen EP-levy, joka julkaistiin 8. kesäkuuta 2010.
Uşak
Uşak on kaupunki ja piirikunta Turkin Länsi-Anatoliassa. Aikanaan se tunnettiin etenkin uşak-matoistaan. Piirikunnan asukasluku oli vuonna 2020 256 050.
Maantiede
thumb|vasen|Ulu Camii-moskeija. Uşak sijaitsee Turkin Länsi-Anatoliassa. Sen korkeus merenpinnasta on 907 metriä.
Historia
thumb|vasen|Uşak-matto 1700-luvulta. Heettiläisten kaudella nykyinen Uşak oli osa heettiläistä valtakuntaa. Sen lähellä sijaitsevat myös antiikin aikaisen Flaviopoliksen rauniot.
Vonda Ward
Vonda Ward on yhdysvaltalainen koripalloilija ja nyrkkeilijä.
Uşak
Historia
Germiyanin turkkilaiset ruhtinaat alistivat nykyisen Uşakin 1300-luvulla. Hallitsija Yakub I:n waqf vuodelta 1321 mainitsee paikalle perustetun uskonnollisen koulun (zawiye) ja edelleen pystyssä olevan moskeijan (Ulu Camii). Sittemmin Uşakista tuli osa Osmanien valtakuntaa. Vuonna 1530 se oli oman hallinnollisen alueensa (kada) keskus ja kaupungissa tuotettiin saippuaa, jolla maksettiin myös veroja. Osmanien valtakaudella tulivat tunnetuksi myös uşak-matot. Evliya Çelebi mainitsee paitsi värikkäät matot, mutta myös kaupungin olevan villakaupan keskus.
Etelä-Afrikan Grand Prix 1984
Etelä-Afrikan Grand Prix 1984 oli Formula 1 -sarjan osakilpailu, joka ajettiin 7. huhtikuuta 1984 Kyalamin radalla Etelä-Afrikassa. Kilpailun voitti McLarenilla ajanut Niki Lauda, jolle voitto oli hänen uransa 20:s ja kauden ensimmäinen. Kilpailun aikana johdossa kolme kuljettajaa Keke Rosberg, Nelson Piquet ja Niki Lauda.
Vonda Ward
Nyrkkeilyura
Ward debytoi vuoden 2000 tammikuussa voittaen Faye Steffenin tyrmäyksellä ensimmäisessä erässä WIBA ja IBA - liittojen mestaruuden Ward voitti vuoden 2002 heinäkuussa Monica McGowanilta kymmeneräisessä kamppailussa.
Ward puolusti mestaruutta Kathy Riversiä vastaan tyrmäten tämän kahdeksassa erässä. Pitkään odotettu ottelu toteutui kun Ward puolusti WIBA liiton mestaruutta Ann Wolfea vastaan 8. toukokuuta 2004 järjestetyssä ottelussa. Ward hävisi ottelun ensimmäisen erän tyrmäyksellä.
Ward palasi kehään vuoden 2004 joulukuussa ja tyrmäsi paluuottelussa Marsha Valleyn.
Joshua Reynolds
pienoiskuva|Sir Joshua Reynolds: Omakuva Joshua Reynolds (16. heinäkuuta 1723 Plympton, Devon – 23. helmikuuta 1792 Lontoo) oli englantilainen taidemaalari. Reynolds tunnetaan parhaiten lukuisista eleganteista muotokuvistaan. Hän oli 1700-luvun johtavia muotokuvamaalareita
Etelä-Afrikan Grand Prix 1984
Aika-ajo
Aika-ajojen nopein oli Nelson Piquet. Hän kiersi 4 104 metrin pituisen radan ajassa 1.04,871. Hänen keskinopeutensa 227,694 km/h oli rataennätys. Keijo Rosberg starttasi toisesta lähtöruudusta ja Nigel Mansell kolmannesta.
Uşak
Historia
1700-luvun lopulla paikallinen derebey Hajj Murad-oghlu kapinoi Osmanivaltiota vastaan ja tuli teloitetuksi. Seuraavan vuosisadan lopulla kaupungin asukasluku oli erään arvion mukaan noin 13 000. Heistä noin kolmasosa oli kreikkalaisia ja armenialaisia. Mattoteollisuus alkoi kasvaa kovaan tahtiin 1870-luvulta lähtien, kun itämaiset matot tulivat suosituiksi Euroopassa ja Yhdysvalloissa. Vuosisadan vaihteessa Uşakin kanssa kilpailivat kuitenkin monet muut kaupungit, joissa työvoima oli halvempaa.
Vonda Ward
Nyrkkeilyura
Vuonna 2007 Ward kohtasi Martha Salazarin kolmannen kerran urallaan voittaen tämän kymmeneräisen kamppailun päätteeksi kahden tuomarin nähtyä Wardin voittavan ja yhden saatua ottelu tasan. Voiton myötä Ward voitti WIBAn väliaikaisen mestaruuden.
Joshua Reynolds
Vuodesta 1784 hän toimi hovimaalarina. Hän sai kuuluisuutta sekä muotokuvistaan että monista lapsikuvistaan. Suomessa Ateneumin taidemuseossa on yksi hänen monista omakuvistaan.
Uşak
Historia
Kreikan–Turkin sodan aikana 1900-luvun alkupuoliskolla kaupungin tuntumassa käytiin kiivaita taisteluja. Kreikkalaisten ylipäällikkö Nikólaos Trikoúpis jäi turkkilaisten vangiksi Uşakissa 2. syyskuuta 1922.
Vonda Ward
Nyrkkeilyura
Viimeksi Ward on otellut vuoden 2008 helmikuussa. Kamppailussa Ward voitti Carlette Ewellin tuomariäänin kymmeneräisessä kamppailussa.
Aerologia
thumb|GOES-SARSAT:n kuva Maasta. Aerologia on ilmakehää tutkiva tiede, meteorologian osa-alue, joka tutkii ilmakehän ominaisuuksia, kuten ilmavirtauksia rajakerroksen yläpuolella (noin kilometristä ylöspäin). Tärkeimpinä työkaluinaan se on perinteisesti käyttänyt radioluotauksia, mutta nykyisin paljon uusia havaintoja on tuonut kaukokartoitus satelliitteineen, tuulikeilaimineen ja radioakustisine laitteineen.
Joshua Reynolds
Joshua Reynolds sai matkoiltaan vaikutteita muun muassa Rembrandtilta, Rubensilta ja Michelangelolta. . Erityisesti hänen seurapiirimuotokuvansa ovat vaikuttaneet englantilaiseen taiteeseen.
Varhaisvuodet
Reynoldsin isä oli pappismies ja kyläkoulun opettaja. Hän oli perheen seitsemäs lapsi. Tuleva taiteilija sai alkuopetuksensa isältään. Nuorta Reynoldsia kiinnosti kirjallisuus ja erityisesti antiikin kirjallisuudesta hän oli kiinnostunut läpi elämänsä. Ollessaan uransa huipulla hänen ystäviinsä kuului 1700-luvun johtavia englantilaisia kirjailijoita. Hän halusi jo nuorena tulla kuvataiteilijaksi ja saapui Lontooseen vuonna 1740 muotokuvamaalari Thomas Hudsonin oppipojaksi.
Kolmen vuoden opiskelun jälkeen Reynolds palasi kotiseudulleen Devoniin. Hän maalasi muotokuvia laivastoupseereista ja hän suhtautui maalauksiinsa kriittisesti: ne paljastivat sekä kokemattomuuden että huonon pohjakoulutuksen. Isänsä suhteilla hän tutustui kommodori Augustus Keppeliin, joka oli aloittamassa Välimerelle suuntaunutta pitkää purjehdusta. Reynolds pääsi mukaan ja saapui Roomaan vuonna 1750, missä vietti kaksi seuraavaa vuotta. Roomassa Reynolds kärsi kylmästä ja hänen kuulonsa vaurioitui loppuelämäksi. Hän käytti tämän jälkeen kuulotorvea.
Kotimatkalle Reynolds lähti vuonna 1752 ja kulki Firenzen, Venetsian ja Ranskanssa Lyonin ja Pariisin kautta. Hän ei hankkinut muodollista koulutusta, mutta säilyneet muistivihot todistavat hänen piirtäneen ahkerasti ja tutkineen renessanssitaidetta, kuten Michelangeloa ja Rafaelia. Venetsialainen tyyli käyttää valoa ja varjoa teki pysyvän vaikutuksen hänen taiteeseensa. Italiasta häntä seurasi kotiin Giuseppe Marchi, joka työskenteli loppuikänsä Reynoldsin assistenttina.
Nouseva tähti
Palattuaan Lontooseen Reynolds perusti oman ateljeen sai nopeasti mainetta hyvänä muotokuvamaalarina. Hän avasi ateljeensa vuonna 1753 ja jo vuonna 1755 hän oli palkannut itselleen avustajia. Hän ohitti jo suosiossa entisen oppimestarinsa Thomas Hudsonin. Vuonna 1759 Reynoldsilla oli 150 tilausta ja hänestä tuli varakas mies. Vuonna 1760 hän osti suuren talon Leicsester Fieldsistä, hän omisti hevosia ja vaunut. Hän pysyi loppuelämänsä poikamiehenä ja hänen sisarensa Frances hoiti aluksi hänen talouttaan. Myöhemmin sen hoitajaksi tuli sisarentytär Mary Palmer.
Reynoldsilla epäillään olleen suhteita Lontoon huippukurtisaaneihin kuten Kitty Fisheriin. Hänen sanottiin olleen vain alansa parhaiden kanssa seurustelleelle taiteilijalle olleen ainoa riittävän tasokas ystävätär. Reynolds maalasi hänestä useita muotokuvia ja eräässä niistä Fisher pitää kädessään Reynoldsilta saamaansa kirjettä, joka alkaa My dearest Kit
Huipulla
Ennen vuotta 1760 Lontoossa ei ollut elävien taiteilijoiden maalausten näyttelyä. Reynolds oli mukana perustamassa The Society of Artistsia, joka otti tehtäväkseen järjestää taidenäyttelyn. Kaikkiaan mukana oli 34 taiteilijaa ja arkkitehtia. Tämän jälkeen pidettiin näyttely joka vuosi.
Taiteen hyväksi työ tuotti tuloksia. Kuninkaallinen taideakatemia perustettiin vuonna 1768 ja kuningas Yrjö III ryhtyi sen suojelijaksi. Vaikka Reynoldsin maalaukset eivät olleet hovissa mitenkään kovin suosittuja, hänet nimitettiin akatemian ensimmäiseksi johtajaksi. Samalla kuningas myönsi hänelle aatelisarvon. Reynoldsia kehuttiin taivaksi johtajaksi eikä akatemian toimintatapoja ole hänen jälkeensä juurikaan muutettu.
Vuodesta 1769 alkaen Reynoldsilla oli aina töitä näyttelyssä. Hän teki myös historiamaalauksia, kuten vuonna 1773, mutta niitä ei pidetä hänen onnistuneimpina töinään. Vuonna 1777 valmistui hänen kunnianhimoisin muotokuvansa joka esitti Marlboroughin herttuan perhettä. Hän ryhtyi maalaamaan muotokuvia myös rikkaiden ihmisten lapsista ja niissä on havaittavissa hellyyttä ja lämpöä.
Vuosien 1769- 1790 välillä Reynolds luennoi taideakatemiassa. Luennot julkaistiin nimellä Discourses on Art. Niissä hän kertoi näkemyksensä, että taiteilijan tulee pitää esikuvanaan renessanssia ja esittää kohteensa idealisoituna eikä suoraan kopioituna. Historiamaalauksia hän piti taiteen korkeimpana muotona. Tuohon aikaan Reynoldsilta ilmestyi niin paljon muotokuvia, että ei ole mitenkään mahdollista, että hän olisi maalannut niitä kaikkia itse.
Kaikkia Reynols ei miellyttänyt. Taiteilija Nathanial Hone piti häntä liian riipuvaisena vanhoista mestareista ja toinen akateemikko Thomas Gainsborough ajautui hänen kanssaan riitoihin. Hän tosin lähetti kuolinvuoteeltaan kirjeen, missä totesi olleensa aina Reynoldsin vilpitön ihailija.
Vuonna 1781 Reynolds matkusti Alankomaihin ja tutki erityisesti Rubensin töitä. Rubensin vaikutus hänen loppukutensa töihin on selvä, niiden tekstuuri on monipuolisempi kuin aikaisempien. Tämä näkyy erityisesti Devonshiren herttuattaren muotokuvassa vuodelta 1786. Vuonna 1782 tapahtunut halvaantuminen ei merkinnyt uran loppua. Hän otti vastaan vuonna 1785 tilauksen Venäjän tsaaritar Katariina Suurelta, hän saisi maalata historiamaalauksen itse valitsemastaan aiheesta. Akatemiassa tuolloin tapahtuneet kiistelyt masensivat häntä.
Viimeisinä vuosinaan Reynolds joutui kärsimään myös huonosta näöstä. Vasemmasta silmästä lähti näkö kokonaan. Vuonna 1792 hän kuoli kotonaan ja hänet haudattiin St Paulin katedraaliin. Hautajaisissa oli läsnä paljon merkkihenkilöitä ja Reynoldsin kerrottiin olleen "ensimmäisen englantilaisen joka elegantisti taiteellaan antoi kunniaa kotimaalleen".
Arvioita elämäntyöstä
Kun Reynolds kuoli, hänen työnsä olivat erittäin arvostettuja ja häntä pidettiin suurena taiteilijana. Poliitikko Edmund Burke kirjoitti, että ainoastaa filosofi voi saada aikaan niin hienoja maalauksia. Reynolds oli aikansa muotitaiteilija ja vain harvat varakkaat ja kuuluisat eivät poseeranneet hänelle.Hänen omana aikanaan hänen kiivain vastustajansa oli William Blake joka piti Reynoldsia väärentäjänä. Nykyään hänen työnsä ovat jääneet Gainsboroughin varjoon.
Kaikki Reynoldsin maalaukset eivät ole kestäneet aikaa. Italian matkansa jälkeen hän yritti käyttää läpinäkyvää lasitusta alusmaalauksensa päällä, mutta väri, jolla hän yritti tehdä ihonväriä ei ollut pysyvää, joten maalaukset alkoivat muuttua väriltään jo hänen elinaikanaan. Nykyään monien hänen töidensä musta väri murenee, punainen on vaaleampaa kuin pitäisi, samoin ihon väri.
Reynoldsista on sanottu, että hän osasi maalata paremmin miesten kuin naisten muotokuvia ja paremmin kelvottomien kuin kunniallisten ihmisten kuvia. Kunniattomista ihmisistä hänen sanottiin löytäneen heidän ideaalinsa. On kiinnitettävä huomiota hänen muotokuvaansa Kitty Fisheristä, joka herätti varmasti huomiota aikalaisissa. Kitty Fisher oli tunnettu kurtisaani ja Reynoldsilla uskotaan olleen hänen kanssaan rakkaussuhde. Niissä hän esittää Fisherin ylpeänä naisena joka ei häpeä elämäntapaansa. Lisäksi Reynolds maalasi hienoja maalauksia lapsista ja eläimistä, mutta nykyään hänen töitään moititaan tunnekylmyydestä ja jäykkyydestä.
Viktoriaanisen kriitikon John Ruskinin mukaan Reynolds oli muotokuvamaalareiden ruhtinas. Jos Tizianin maalaukset olivat jaloja ja van Dyckin mallit aatelisia, niinkumpikaan heistä ei tavoittanut yhtä hyvin ihmismielen vaihtelua ja eri tyyppejä kuin Reynolds, jatkoi Ruskin. Nykyäänkin hänen joitakin töitään pidetään parhaina muotokuvina mitä Britanniassa on koskaan maalattu. Hänen historiamaalauksiaan pidetään yleisesti epäonnistuneina.
Uşak
Väestö
Uşakin piirikunnan asukasluku oli Turkin tilastokeskuksen mukaan vuonna 2020 256 050. Heistä 228 881 asui itse kaupungissa ja 27 169 kylissä.
Muskatsoni
Muskatsoni on myrkyllinen sekä psykoaktiivinen kärpässienistä löytyvä aminohappo.
Joensuun yhteiskoulun lukio
pienoiskuva|300x300px|Rakennus Papinkadun puolelta thumb|Rakennuksen uutta puolta|300x300px thumb|Rakennuksen vanhaa puolta|300x300px thumb|300px|Vanha Wivi Lönnin suunnittelema koulutalo Papinkadulla valmistui 1912.
Joensuun yhteiskoulun lukio on Joensuun keskustassa vuodesta 1907 (vuosina 1988–2013 Rantakylässä) toimiva lukio. Lukiossa on kolme linjaa: yleislinja, musiikin ja ilmaisun linja sekä urheilulinja. Koulussa on noin 650 opiskelijaa, ja se on Itä-Suomen toiseksi suurin. Koulun rehtori on Esa Räty.
Joensuun kaupunginhallitus päätti vuonna 2013 Niinivaaran lukion ja Yhteiskoulun lukion yhdistymisestä, ja vuosina 2014–2015 rakennettiin uutta lukiota varten uudisrakennus vanhan Wivi Lönnin suunnitteleman rakennuksen jatkeeksi. Uudisrakennuksen on suunnitellut Pasi Siistonen. Uudet tilat ja laitteet maksoivat noin 12 miljoonaa euroa. Samassa rakennuksessa lukion kanssa toimii Joensuun seudun kansalaisopisto.
Historia
Syyskuun 14. päivänä 1906 pidettiin Joensuun raatihuonella kokous yksityisen yhteiskoulun perustamiseksi kaupunkiin. Joensuun Yhteiskoulu aloittikin toimintansa syksyllä 1907. Koulun toiminta alkoi Suvanto- ja Koulukadun kulmassa olleessa makkaramestari D. Piispasen talossa, sen jälkeen nykyisen kaupungintalon paikalla sijainneessa Kanavatalossa. Vuonna 1912 valmistui Wivi Lönnin suunnittelema oma koulutalo Koulukadun ja Papinkadun kulmaan, jossa koulu toimi vuoteen 1988 asti, jolloin koulu muutti Rantakylään Pataluodonkadulle. Lukio muutti takaisin vanhalle paikalleen keskustaan syksyllä 2013.
Yhteiskoulussa oli keskikoulu ja lukio siihen saakka, kun Suomessa siirryttiin peruskouluun. Se merkitsi oppikoulujen siirtymistä kaupungin omistukseen.1974 keskikoulusta tuli Louhelan yläaste ja lukio jatkoi Louhelan lukion nimellä. Lukion nimi muutettiin Joensuun Yhteiskoulun lukioksi lukuvuoden 1981-82 alusta. Lukio toimi Rantakylän kaupungiosassa sijainneessa koulurakennuksessa vuodesta 1988. Koulun 100-vuotisjuhlat olivat syyskuussa 2007. Juhliin kuului päiväjuhla, juhlajumalanpalvelus, ohjelmalliset iltamat ja avoimet ovet. Sadan entisen oppilaan kirjoittama 320-sivuinen juhlakirja ”Sata vuotta – eikä suotta!” julkistettiin juhlien yhteydessä. Esillä oli myös koulun ja Pohjois-Karjalan museon yhteinen näyttely Eväitä elämään.
Joensuun kaupunginvaltuusto päätti vuonna 2013 Joensuun yhteiskoulun lukion ja Niinivaaran lukion yhdistymisestä Papinkadulle syksyllä 2015 noin 650 opiskelijan yksiköksi. Uudessa Joensuun yhteiskoulun lukiossa on kolme linjaa: urheilulinja, musiikin ja ilmaisun linja sekä yleislinja. Vuonna 2015 Papinkadulle valmistui Pasi Siistosen suunnittelema uudisrakennus vanhan Wivi Lönnin suunnittelemaan rakennuksen jatkeeksi. Samassa rakennuksessa toimii Joensuun seudun kansalaisopisto.
Musiikin- ja ilmaisunlinja
Joensuun yhteiskoulun lukiossa toimii myös musiikin- ja ilmaisunlinja, jossa opiskelijat voivat valita pääaineekseen musiikin, kuvataiteen tai draaman. Kursseja omasta pääasineesta tulee suorittaa vähintään kahdeksan. Vuosittain tälle linjalle valitaan noin 30 opiskelijaa.
George Washingtonin hallitus
George Washingtonin hallitus oli Yhdysvaltain ensimmäinen hallitus. Sen virkakausi oli 30. huhtikuuta 1789 – 24. maaliskuuta 1797.
Thobias Montler
Thobias Montler (aik. Thobias Nilsson Montler, s. 15. helmikuuta 1996 Helsingborg) on ruotsalainen pituushyppääjä ja EM-mitalisti. Montler on saavuttanut lisäksi nuorten EM-mitaleja sekä kaksi sisäratojen EM-kilpailuiden hopeaa.
Thobias Nilsson Montler saavutti ensimmäisen aikuisten Ruotsin mestaruusmitalin 18-vuotiaana sijoittuessaan vuonna 2014 pituushypyssä kolmanneksi Michel Tornéusin voittaessa. Saman vuoden alle 20-vuotiaiden MM-kisoissa Montler sijoittui pituudessa kahdeksanneksi. Kevään 2015 sisähalli-EM-kisoissa Prahassa Montler oli mukana Tornéusin voittaessa uudella Ruotsin ennätyksellä ja Andreas Otterlingin sijoittuessa kolmanneksi. Montler ei selvinnyt vielä silloin loppukilpailuun. Vuoden 2015 alle 20-vuotiaiden EM-kisoissa Eskilstunassa hän saavutti neljännen sijan. Pikaviestissä Ruotsin joukkueelle, jossa Montler oli joukkueen jäsen, tuli mestaruus. Samana vuonna jatkui pronssisijoitus Ruotsin mestaruuskisoissa. Kausi 2017 osoitti Montlerin uralla todellista kehitystä. Hän aloitti vuoden 2017 alussa opiskelun Yhdysvalloissa Keiser yliopistossa Floridan West Palm Beachissa. Keväällä 2017 hän paransi Floridan Jacksonvillessä pituusennätystään peräti 36 sentillä 768 cm:stä 804 cm:iin. Näin hänestä tuli viides ruotsalainen 8 metrin ylittäjä. Samana vuonna kesällä 2017 Montler saavutti kolmannen pronssin Ruotsin mestaruuskisoissa ja Bydgoszczin alle 23-vuotiaiden EM-kisoissa tuli myös pituushypyn pronssi Ukrainan Vladyslav Mazurin voittaessa.
Montler nousi Ruotsin pituushypyn ykköseksi vuoden 2018 Ruotsin mestaruuskisoissa. Kesän 2018 EM-kisoissa Berliinissä Montler sijoittui neljänneksi tuloksella 810 cm voittajan ollessa jälleen Kreikan Tentóglou. Seuraavan talven halli-EM-kisoissa Montler saavutti ensimmäisen aikuisten sarjan mitalin sijoittuessaan Glasgow'ssa hopealle tuloksella 817 cm Kreikan Tentógloun voittaessa. Samana vuonna Montler hyppäsi Espanjassa myötätuuleen 843 cm ja virallisesti vähän myöhemmin Tukholman Timanttiliigakilpailuissa uuden oman ennätyksensä 822 cm, joka samalla oli Tokion olympialaisten kisaraja. Syksyn MM-kisoissa Dohassa Montler pääsi loppukilpailuun sijoittuen yhdeksänneksi tuloksella 796 cm. Hän voitti Ruotsin-mestaruuden sekä 2019 että 2020. Vuoden 2021 halli-EM-kisoissa Montler uusi hopeansa uudella sisähalliennätyksellä 831 cm voiton mennessä jälleen Kreikan Tentógloulle. Hän hyppäsi kesällä 2021 ulkorataennätyksensä 827 Monacossa, sijoittui seitsemänneksi Tokion olympialaisissa ja voitti Ruotsin-mestaruuden.
Montler saavutti Belgradin sisäratojen MM-kilpailuissa 2022 hopeaa Ruotsin ennätystuloksella 838 cm. Eugenen MM-kilpailuissa 2022 hän sijoittui 11:nneksi. Samana vuonna hän saavutti hopeaa Münchenin EM-kilpailuissa tuloksella 806 cm. Hän voitti 2022 Ruotsin sisä- ja ulkoratamestaruuden. Seuraavana vuonna hän voitti Ruotsin hallimestaruuden ja saavutti Istanbulin sisäratojen EM-kilpailuissa hopeaa tuloksella 819.
Karoteenit
Karoteenit ovat fotosynteesissä tarvittavia oransseja väriaineita. Karoteenit ja ksantofyllit kuuluvat karotenoideihin. Tunnetuimpia karoteeneja ovat alfa-, beeta-, gamma- ja delta-karoteeni sekä lykopeeni. Karoteeneja tunnetaan yli 600 erilaista. Alfa-, beeta- ja delta-karoteeni ovat A-vitamiinin esiasteita.
Karoteenit muuttuvat ihmisen elimistössä osittain A-vitamiiniksi, kuten jotkut muut karotenoidit. Beta-karoteiini antaa vatustuskykyä joitakin syöpiä sekä sydän- ja versuonitauteja vastaan. Karoteiineja on muun muassa joissakin syötäväksi kelpaavissa luonnon kasveissa, persiljassa, lehtikaalissa, paprikassa, porkkanassa, joissakin marjoissa, maississa ja tomaatissa. Beta- ja alfa-karoteiinia on myös aprikoosissa ja kurpitsassa.
350px|right|thumb|α-karoteeni 350px|right|thumb|β-karoteeni 350px|right|thumb|γ-karoteeni 350px|right|thumb|δ-karoteeni 350px|right|thumb|Lykopeeni
Nyree näkkäri
Nyree näkkäri on lastenmusiikkiyhtye Herra Heinämäen Lato-orkesterin toinen albumi. Se julkaistiin marraskuussa 2007.
Kappaleet
Kaikki kappaleet sanoittanut Heikki Salo, ellei toisin mainittu.
Al-Salam al-amiri
Al-Salam al-amiri on Qatarin kansallislaulu. Se otettiin käyttöön 1996 emiiri šeikki Hamad ibn Khalifa Al Thanin astuttua valtaan.
Arabiankieliset sanat
قسماً بمن رفع السماء
قسماً بمن نشر الضياء
قطر ستبقى حرة
تسمو بروح الفداء
سيروا على نهج الأولى
قطر بقلبي سيرة
عز وأمجاد الإباء
وحمائم يوم السلام
جوارح يوم الفداء
Hamiltonin polku
thumb|210px|Hamiltonin polku dodekaedrin muotoisessa [[graafissa]] Hamiltonin polku on verkkoteoriassa polku, joka käy suuntaamattoman ja suunnatun graafin jokaisen solmun kautta vain kerran. Hamiltonin kierros eli Hamiltonin piiri on polku, joka käy suuntaamattoman graafin kaikkien solmujen kautta ja palaa lopulta lähtöpisteeseensä. Toisin sanoen polku on suljettu. Hamiltonin polkujen ja reittien olemassaolon toteaminen graafista on NP-täydellinen ongelma. Hamiltonin polku ja kierros on nimetty irlantilaisen matemaatikon William Rowan Hamiltonin mukaan.
Määritelmä
Formaalisti Hamiltonin polku (tai jäljitettävä polku) on yksinkertainen polku P, joka sisältää suuntaamattoman graafin G=(V, E) jokaisen solmun V täsmälleen kerran. Graafia, joka sisältää Hamiltonin polun, kutsutaan jäljitettäväksi graafiksi.
Piiri C on Hamiltonin piiri, jos graafin jokainen solmu V kuuluu siihen täsmälleen kerran (pois lukien alku- ja loppupiste, jossa käydään kahdesti). Hamiltonin piirin sisältämää graafia kutsutaan hamiltonilaiseksi graafiksi.
Mikäli graafi on jäljitettävä, mutta ei hamiltonilainen, sitä kutsutaan semi-hamiltonilaiseksi graafiksi.
Nilkkain
thumb|250px|Vasemman jalan nilkkain. Nilkkain eli damaski on asuste, jotka puetaan sukan ja kengän päälle nilkkaan. Nilkkaimia on ennen käytetty esimerkiksi Ranskan armeijassa ja vielä nykyäänkin ne kuuluvat joidenkin armeijoiden univormuihin. Tunnettuja nilkkaimien käyttäjiä nykyaikana ovat muun muassa Disneyn sarjakuvahahmo Roope Ankka sekä edesmennyt poplaulaja Michael Jackson.
Ipnos
Ruutu-näkkileipä
Elokuussa 1904 yrittäjäuralle lähtenyt työmies Juho Mäkelä teki Turun maistraatille ilmoituksen uudesta leipomoliikkeestä Linnankatu 61:n puutalossa, jossa aikoi ryhtyä valmistamaan vaimonsa keksimää pieniin ruutuihin jakautuvaa näkkileipää. Vuonna 1912 tehtailija Arthur Vilén osti Mäkelän leipomon ja antoi sille kreikankielisen uunia tarkoittavan nimen Leipätehdas Ipnos.
Myöhemmin Ruutu-näkkinä tunnetuksi tullut, kuminalla maustettu ruisleipä sai aluksi nimen Mensa, joka on latinan pöytää tarkoittava sana. Tämä oli ensimmäinen kerta suomalaisen päivittäistavarakaupan historiassa, kun leivälle annettiin oma tuotemerkki. Ipnoksesta tuli 1918 itsenäistyneen Suomen näkkileipätoimittaja, ja tuotantoa jouduttiin laajentamaan Linnankadulta Vilénin ostamaan St. Erik -leipomoon Kristiinankadun ja Eerikinkadun kulmassa.
Leipomot yhdistettiin 1932 Ipnos Oy:ksi. Vaasan Höyrymylly valmisti Ruutunäkkiä 1970-luvun lopulle saakka. Myöhemmin samankaltainen leipä on ollut nimeltään Vaasan Pieni Pyöreä Kumina, jonka valmistus lopetettiin vähäisen menekin vuoksi.
Huhtamäen aika
1930-luvun alussa Ipnos ajautui pahoihin taloudellisiin vaikeuksiin, ja ratkaisuksi nähtiin tuotevalikoiman laajennus. Arthur Vilén otti neuvonantajakseen Heikki Huhtamäen, joka oli joutunut osakassopimuskuvioiden vuoksi tilapäisesti syrjään omaa nimeään kantaneesta Huhtamäki-yhtiöstä. Hänestä tuli Ipnoksen hallituksen puheenjohtaja ja vuonna 1934 myös Ipnoksen omistaja, kun Arthur Vilén myi ensin kiinteistöt ja sitten myös yhtiön osakkeet Huhtamäelle. Huhtamäen johdolla Ipnos aloitti vohvelien ja keksien leipomisen. Makeisalalta kokemusta saanut Huhtamäki toi Ipnoksen tuotevalikoimaan myös pastillit ja muut makeiset, joita valmistettiin uudessa vuonna 1936 valmistuneessa tehtaassa. Kahta vuotta myöhemmin Ipnos oli pastillien valmistajana jo samankokoinen kuin markkinajohtaja Fazer. Figarol-pastilli ja Budapest-konvehti jäivät tältä ajalta pysyvästi kansan suosioon.
Ipnos osti 1939–40 Jalostajan ja Huhtamäki-Hellaksen osake-enemmistön. Ipnos luopui makeisvalmistuksesta Hellaksen hyväksi, mutta sai vastineeksi makaronien valmistuksen. Sodanjälkeisestä raaka-ainepulasta toivuttuaan Ipnos pääsi jälleen valmistamaan jo ennen sotia aloitettujen cream cracker -tyyppisten voileipäkeksejä, vohvelikeksejä ja vaniljakeksejä.
1950–60-luku
Uusi tilavampi tehdas valmistui Turun Kärsämäkeen 1951, ja Linnankadun kiinteistö myytiin puolustusvoimien käyttöön. Vuonna 1982 kiinteistö siirtyi Turun kaupungille ja vuonna 2003 se tuhoutui tulipalossa juuri, kun seuraavana aamuna oli määrä kokoustaa sen suojelusta.
Vuonna 1967 Ipnos myytiin Vaasan Höyrymylly Oy:lle, joka lopetti näkkileipien tuotannon Turussa ja myi keksituotantonsa Fazerille.
Leukopenia
Leukopenia tai leukosytopenia tarkoittaa valkosolujen vähäisyyttä veressä. Se kasvattaa infektioriskiä. Leukopeniaa aiheuttavat monet sairaudet, kuten aplastinen anemia, leukemia, malaria ja Feltyn oireyhtymä. Lääkkeitä, joiden sivuvaikutuksiin leukopenia lukeutuu, on lukuisia. Esimerkiksi useiden syöpien hoidossa käytettävä gemsitabiini voi johtaa luuydinsuppressioon, jonka yksi oire leukopenia on.
Beetakaroteeni
Beetakaroteeni on antioksidantti, joka on A-vitamiinin esiaste. Esimerkiksi porkkana sisältää runsaasti luonnollista beetakaroteenia. Synteettistä beetakaroteenia ja karotenoideja käytetään elintarvikkeiden lisäaineena E-koodilla E 160a.
Saksalainen kemisti Heinrich Wilhelm Ferdinand Wackenroder eristi ensimmäisenä beetakaroteenin porkkanasta vuonna 1831. Beetakaroteenin kemiallisen kaavan selvitti 1907 saksalainen kemisti Richard Martin Willstätter yhdessä assistenttinsa Walter Miegin kanssa. Willstätter sai Nobelin kemianpalkinnon vuonna 1915. Yhdisteen rakenteen määritteli vuonna 1931 Paul Karrer, joka sai Nobelin kemianpalkinnon vuonna 1937 osittain näistä tutkimuksistaan.
Ravintolisänä nautitun beetakaroteenin on havaittu lisäävän kolmanneksella vatsasyövän esiintyvyyttä annostasolla 20-30 mg/vrk. Sen sijaan antioksidanttipitoinen ruoka on yleensä terveellistä (ks. antioksidanttiparadoksi).
Lentopallon miesten SM-sarjakausi 1982–1983
Lentopallon miesten mestaruussarjassa kaudella 1982–1983 pelattiin kymmenen joukkueen runkosarja, josta kuusi parasta selvisi mitalisarjaan ja loput neljä alempaan jatkosarjaan taistelemaan sarjapaikastaan. Mestaruuden voitti Loimu -79 Turku, jolla nimellä Raision Loimu pääsarjassa esiintyi. Varsinainen Raision Loimu pelasi ykkössarjassa ja osallistui mestaruussarjakarsintaan jääden pisteen (käytännössä yhden voiton) päähän noususta.
Ylempi jatkosarja
Jatkosarjaan annettiin lähtöpisteitä runkosarjan sijoituksen perusteella 6-4-3-2-1-0
Alempi jatkosarja
Jatkosarjaan annettiin lähtöpisteitä runkosarjan sijoituksen perusteella 3-2-1-0
Sarjasta putosivat Seinäjoen Maila-Jussit ja Karhulan Veikot. Tilalle nousivat Jyväskylän Kiri ja Lauritsalan Kisa
Karsintasarja
Nousukarsintasarjaan annettiin 1-sarjan lohkovoittajille 1 lähtöpiste.
Ligandikenttäteoria
Lígandikenttäteoria on malli, joka kuvaa kemiallista sitoutumista ja rakennetta kompleksiyhdisteissä, erityisesti siirtymämetallien komplekseissa. Ligandikenttäteorian avulla kyetään selittämään kompleksien ominaisuuksia kuten niiden värejä ja magneettisia ominaisuuksia. Teoria on yhdistelmä kidekenttäteoriaan ja molekyyliorbitaaliteoriaa ja sen ovat kehittäneet yhdysvaltalaiset Hans Bethe ja John Hasbrouck van Vleck.
Periaatteet
thumb|250px|Ligandikenttäteorian mukainen oktaedrisen kompleksin molekyyliorbitaalikaavio Liganditeoriassa metalli-ionia eli kompleksien keskusionia käsitellään kidekenttäteorian tavoin varauksellisena kovana pallona ja d-orbitaalien energioiden oletetaan olevan jakautuneen samalla tavoin kuin kidekenttäteoriassa t2g ja eg-orbitaaleihin. Kidekenttäteoriasta poiketen ligandikenttäteoriassa ligandeja pidetään joko pallomaisina varauksina tai sauvamaisina dipoleina ja ligandien ja keskusionin väliset orbitaalivuorovaikutukset otetaan huomioon. Keskusionien ja ligandien orbitaalit muodostavat hybridisoituneen kompleksiorbitaalin.
Ligandikenttäteorian avulla kyetään selittämään myös miksi osa ligandeista suosii niin sanottujen matalan spinin kompleksien syntyä, kun taas osa ligandeista suosii korkean spinin kompleksien syntyä. Ligandeilla, joilla on täysi p-orbitaali muodostavat keskusionin kanssa kompleksin π-sidoksella ja luovuttavat siihen elektroneja. Nämä ligandit, esimerkiksi halogenidi-ionit, muodostavat yleensä korkean spinin komplekseja. Ligandit, joilla on tyhjä p-orbitaali, kykenevät vastaanottamaan elektroneja keskus-ionilta ja tätä kutsutaan takaisinsitoutumiseksi. Takaisinsitoutuvat ligandit, esimerkiksi hiilimonoksidi, muodostavat yleensä matalan spinin komplekseja.
Kuusessa ollaan
Kuusessa ollaan on Juice Leskinen Slam -yhtyeen jouluaiheinen albumi, joka julkaistiin vuonna 1980. Se on yhtyeen neljäs albumi ja Leskisen ainoa yhteistyö Poko Rekords -levy-yhtiön kanssa. Albumi sisältää kahdeksan uutta versiota tunnetuista joululauluista sekä neljä Leskisen itse kirjoittamaa kappaletta, joista tunnetuimmaksi nousi levyn päätöskappale ”Sika”. Levyn kannet on suunnitellut Mauri Kunnas.
Ensimmäinen CD-versio levystä ilmestyi vuonna 1991 ja remasteroitu versio vuoden 2005 jouluna.
Kultalevy myönnettiin vuonna 1997. Albumia on myyty yhteensä yli 31 000 kappaletta.
Dejan Govedarica
Dejan Govedarica (, s. 2. lokakuuta 1969 Zrenjanin, Serbia, Jugoslavian SLT) on serbialainen ammattilaisuransa lopettanut jalkapalloilija. Pelipaikaltaan hän oli keskikenttäpelaaja.
Govedarica edusti kotimaassaan Proleter Zrenjaninia ja Vojvodinaa. Ulkomailla hän edusti alankomaalaisia Volendamia, RKC Waalwijkia ja NEC Nijmegeniä sekä italialaista Lecceä. Hän pelasi yhteensä 171 Eredivisien ja 21 Serie A:n ottelua.
Jugoslavian maajoukkueessa Govedarica pelasi 27 ottelua ja teki kaksi maalia vuosina 1994–2000. Hän oli mukana MM-kilpailuissa 1998 ja EM-kilpailuissa 2000. EM-kilpailuiden 2000 puolivälierässä Alankomaita vastaan Govedarica teki oman maalin Jugoslavian hävitessä 1–6.
Codex Argenteus
thumb|Codex Argenteus Codex Argenteus on gootinkielinen Raamatun käsikirjoitus, joka perustuu piispa Wulfilan tekemään raamatunkäännökseen. Teoksen pergamentit on radiohiiliajoitettu 500-luvulle. Koodeksi on kirjoitettu todennäköisesti Italian Ravennassa Teoderik Suurelle. Codex Argenteus on yksi tunnetuimmista käsikirjoituksista maailmassa ja se lisättiin Unescon Memory of the World -listalle vuonna 2011.
Codex Argenteus löydettiin 1500-luvulla Ruhrin alueella sijaineesta Werdenin benediktiläisluostarista ja se tuotiin Ruotsiin sotasaaliina Prahasta vuonna 1648. 1660-luvulla Magnus Gabriel De la Gardie teetti siihen nykyiset hopeiset kannet. Nykyään sitä säilytetään Uppsalan yliopistokirjastossa. Codex Argenteus on laajin gootinkielinen teksti, joka on säilynyt.
Michelangelo Abbado
pienoiskuva|Michelangelo Abbado (vasemmalla) ja Maria Carmela SavagnoneMichelangelo Abbado (22. syyskuuta 1900 – 24. syyskuuta 1979) oli italialainen viulisti ja säveltäjä. Myös hänen pojistaan, Claudio ja Marcello tuli muusikkoja, ja Michelangelo Abbado antoi heille heidän ensimmäiset soittotuntinsa. Vuonna 1934 Michelangelo Abbado julkaisi viulunsoiton oppikirja Tecnica dei suoni armonicin.
Arnfinn Bergmann
Arnfinn Bergmann (14. lokakuuta 1928 Trondheim, Norja – 13. helmikuuta 2011 ) oli norjalainen mäkihyppääjä.
Bergman voitti 1950 Lake Placidin MM-kisoissa pronssia. Kaksi vuotta myöhemmin, 23-vuotiaana, Oslon olympialaisissa yli 130 000 -päisen kotiyleisönsä edessä Holmenkollenilla hän voitti olympiakultaa.
Norjan mestaruuden Bergmann voitti vuosina 1952, 1953 ja 1958. Tammi-helmikuussa 1955 hän voitti Sveitsin mäkiviikon. Mäkihyppyuransa hän lopetti vuonna 1959.
Porin tulitikkutehdas
thumb|right|260px|Porin vanhan tulitikkutehtaan paikalle rakennettu ABC-liikennemyymälä sekä siihen liitettyä vanhan tehtaan julkisivua. Porin tulitikkutehdas Oy oli Porissa vuosina 1851–1987 toiminut tulitikkutehdas. Ruotsalaissyntyisen liikemiehen Hampus Julius Oldenburgin perustama tehdas oli vuosikymmeniä Suomen suurin tulitikkutehdas ja myös yksi Euroopan suurimmista, joka parhaimmillaan valmisti yli 80% Suomessa käytetyistä tulitikuista.
Tehtaan tunnetuin tuote oli pitkään valmistetut Karhu-tulitikut, joiden legendaarisessa etiketissä oli kuvattuna istuva soihtua pitelevä karhu.
Tehtaan perustaminen
Porin tulitikkutehtaan perusti Kokemäenjoen Isosannan luodolle vuonna 1851 vanhaan tukholmalaiseen kauppiassukuun kuulunut Hampus Julius Oldenburg. Hänen isänsä Henrik Julius Oldenburg oli aikanaan omistanut Porissa toimineen Tuorsniemen lasitehtaan.
Suomeen oli 1840- ja 1850-luvuilla perustettu useita pieniä tulitikkutehtaita, mutta Oldenburg pyrki alusta lähtien massatuotantoon ja valmistamaan tulitikkuja myös vientiin. Hän sai ystävänsä, ruotsalaisen konsulin Conrad Hernmarckin avulla tehdasta varten edullisia lainoja Suomen Pankin rahastoista. Tarvittavat raaka-aineet ja koneet tilattiin Ruotsista. Porin tulitikkutehdas käytti perustamisestaan lähtien pääosin lapsityövoimaa aina vuonna 1921 voimaan tulleeseen oppivelvollisuuslakiin saakka. Esimerkiksi tuotannon käynnistyessä tehtaan 70:tä työntekijästä 65 oli lapsia.
Oldenburg nimesi Isosannan luodolle syntyneen tehdasyhdyskunnan Sofiegarteniksi vaimonsa mukaan. Saarella sijaitsi tehtaan lisäksi Oldenburgin perheen komea asuintalo puistoineen ja puutarhoineen sekä huvimaja ja uimahuone. Vuonna 1857 Porin tulitikkutehtaassa oli työssä 400 henkilöä ja päivätuotanto oli 10 000 punttia eli 10 miljoonaa tulitikkua. Tärkeimmäksi vientimaaksi muodostui Krimin sodan jälkeen Englanti.
Osakeanti ja vaikeudet
Vuonna 1858 pahasti velkaantunut Oldenburg päätti yhtiöittää yrityksensä. Hän muodosti siitä osakeyhtiön jonka osakepääoma muodostui kolmestasadasta 1 000 ruplan arvoisesta osakkeesta. Oldenburg tarjosi nyt näitä osakkeita osakeannissa yleisön merkittäväksi ja takasi etuoikeutetuille osakkeille kymmenen vuoden ajaksi 15 prosentin vuosiosingon. Monet merkittävät suomalaiset virkamiehet ja muut yksityishenkilöt merkitsivätkin näitä osakkeita juuri hyvän osinkotuoton toivossa. Myös eräät porilaiskauppiaat, joilla oli saatavia Oldenburgilta vaihtoivat ne tulitikkutehtaan osakkeisiin. Oldenburg antoi kuitenkin liian optimistisen kuvan tulitikkualan tulevaisuudesta. Uudet osakkaat pidettiin syrjässä yhtiön toiminnasta ja näin Oldenburg saattoi käyttää osakeannilla kerättyjä varoja omiin menoihinsa.
1860-luvun alussa Oldenburg oli käyttänyt osakeannilla keräämänsä rahat omien velkojensa hoitamiseen ja muihin liiketoimiinsa. Luvatut suurvoitot eivät toteutuneet ja keväällä 1861 tulitikkutehdas oli konkurssikypsässä tilassa. Kesä-heinäkuun vaihteessa 1861 Hotelli Otavassa pidettiin Oldenburgin velkojienkokous. Oldenburg onnistui tekemään erillissopimuksia velkojiensa kanssa lupaamalla jokaiselle velkojalle, että juuri tämän saatavat olisivat etuoikeutettuja. Osakeyhtiön toimintaa jatkettiin, mutta osakkeen arvoa alaskirjattiin tuhannesta ruplasta 400:n ruplaan.
Omistajanvaihdos
Oldenburgin Porissa ollut irtain omaisuus takavarikoitiin syyskuussa 1861 ja samaan aikaan hän pakeni velkojiaan Pietariin. Tehtaan osakkaat sijoittivat vielä 100 ruplaa osakkeelta ja lokakuussa 1861 pidetyssä yhtiökokouksessa osakkeen arvoa alennettiin vielä 300:n ruplaan. Tehtaan isännöitsijäksi tuli Oldenburgin veli Abraham Oldenburg ja tilintarkastajana toimi konsuli Hernmarck. Oldenburg itse jäi Pietariin, jossa hän pyrki pääsemään neuvotteluratkaisuun omien velkojiensa kanssa ja koetti samaan aikaan saada tulitikkutehdasta myytyä. Hän pääsi sopuun suurimpien velkojiensa kanssa lainattuaan Hernmarckilta noin 100 000 ruplaa. Konsuli Hernmarck kuoli tammikuussa 1863 Helsingissä ja jätti jälkeensä velkaisen kuolinpesän.
Tehtaan uudeksi omistajaksi tuli vuonna 1866 Porin tulitikkutehdas-osakeyhtiö. Vuosittainen tuotanto oli noin 20 miljoonaa rasiaa, joista 20% meni vientiin. Se suuntautui pääasiassa Venäjälle, Ruotsiin, Norjaan ja Englantiin. Porin tulitikkutehdas oli tuolloin Satakunnan suurin yritys ja valmisti yli 80% Suomessa tuotetuista tulitikuista. Turkin sodan aikana 1877–1878 tehdas joutui vaikeuksiin viennin romahdettua. Se selvisi kuitenkin vähentämällä työntekijöitään. 1880-luvun lopulla tehdas työllisti enää vajaat 70 henkeä, kun ennen Turkin sotaa heitä oli ollut 250.
Muutto
Porin tulitikkutehdas toimi Isosannassa aina vuoteen 1902 saakka, jolloin se siirrettiin vuokrasopimuksen umpeuduttua Vähärauman kylään. Uusi tehdas perustettiin kauppaneuvos F. A. Juseliuksen johdolla. Hän myös hankki sen omistukseensa yhdessä Waldemar von Frenckellin kanssa tehtaan ajauduttua konkurssiin 1910-luvun alussa. Vähäraumalle perustetun tehtaan ympäristö tunnetaan nykyään Tikkulan kaupunginosana. Ensimmäisen maailmansodan aikana tuotanto pääsi jälleen vauhtiin, kun tehtaalla valmistettiin tulitikkuja Venäjän ja sen liittolaisten tarpeisiin. Vuonna 1916 tuotantomäärä oli 106 miljoonaa rasiaa ja sodan päätyttyä tehdas oli jälleen maan suurin tulitikkujen valmistaja.